Maralyansarov (Ağdərə)

Maralyansarov — Azərbaycan Respublikasının Ağdərə rayonunun Həsənqaya kənd inzibati ərazi dairəsində kənd.

 Toponimikası 

 Tarixi 
Budaqovun və Qeybullayevin müəllifliyi ilə dərc olunmuş "Qarabağda etnik məskunlaşma tarixi və toponimləri" əsərində qeyd olunur ki, Qarabağda Sarov adlı iki kənd vardı: biri Maralyan Sarov, digəri Bəyim Sarov adlanırdı. Əsərdə qeyd olunur ki, Cənubi Azərbaycanın Ərdəbil əyalətinin Bərzənd mahalında Maraluy kəndindən çıxmış ailələrin XVI əsrdə məskunlaşması nəticəsində Maralyan kənd adı yaranmışdır. Əsərə əsasən, bu da Maraluy kənd adından və fars dilində cəm bildirən "-an" şəkilçisindən ibarətdir.B.Budaqov, Q.Qeybullayev  Yuxarı Qarabağın Toponimləri Bakı.2005 Qeyd etmək lazımdır ki, Azərbaycan Respublikasının ərazisində Maralyansarov adında keçmişdə digər kənd də rəsmən var idi və Tərtər rayonunun Bəyimsarov kənd inzibati-ərazi vahidinin tərkibində idi, amma Azərbaycan Respublikasının 5 oktyabr 1999-cu il tarixli Qanunu ilə rayonun yaşayış məntəqələri uçot məlumatından çıxarılması qərara alınmışdı.

Kənd Ağdərə rayonunun tərkibində olub. 1992-ci ildə  Ağdərə rayonu ləğv edilib ərazisi qonşu rayonlar arasında bölüşdürüldükdən sonra kənd Tərtər rayonunun ərazisinə düşüb.

1992-ci ildən 10 noyabr 2020-ci ilə kimi Ermənistan Silahlı Qüvvələrinin işğalı altında olmuşdur. İkinci Qarabağ müharibəsinin nəticələrinə əsasən imzalanmış 10 noyabr 2020-ci il tarixli üçtərəfli bəyanata uyğun olaraq Maralyansarov kəndi Rusiya sülhməramlı qüvvələrinin nəzarətinə keçmişdir. 2023-cü il sentyabrın 19-20-də Azərbaycan Ordusunun Qarabağda keçirdiyi antiterror əməliyyatı nəticəsində Maralyansarov kəndi Azərbaycanın nəzarətinə qayıtmışdır.

5 dekabr 2023-cü ildə kənd Ağdərə rayonunun tərkibinə daxil edilib.

 Tarixi abidələri 

 Coğrafiyası və iqlimi 

 Əhalisi 

 İqtisadiyyatı 

 Mədəniyyəti 

 Təhsil 

 Din 

 Səhiyyə 

 İstinadlar 

 Xarici keçidlər 

 Həmçinin bax 


Kateqoriya:Ağdərə rayonunun kəndləri